**Stomacul**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi caut iar de vorbă cu tine

sau poate îmi caut de foame;

stomacul îmi digeră câteva cuvinte

înghițite o dată cu petalele de lalea

crescute din degete.

Stomacul meu ți-ar spune tot,

el nu ar minți, el doar vrea să mănânce;

stomacul meu e sincer

până la ultima bătaie de inimă

mâncată în foaia de ziar

în care ți-am adus lalele.

Stomacul mi-a mâncat şi creierul,

iar acum mi-e greață de ceea ce nu am gândit;

în stomac, creierul simte acum ecoul

ultimelor bătăi de inimă.

În stomac, creierul acum a înțeles ce e pacea.

Când te vâd mi se strânge stomacul

şi vomit iubire cu miros de lalele;

cred că sunt însărcinat cu tine.